ইয়ান সলসবারি
ইয়ান ডেভিড কেনেথ সলসবারি (ইংরেজি: Ian Salisbury; জন্ম: ২১ জানুয়ারি, ১৯৭০) নর্দাম্পটনে জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯২ থেকে ২০০০ সময়কালে আন্তর্জাতিক ক্রিকেট অঙ্গনে সপ্রতিভ পদচারণ ছিল তার। ১৯৮৯ থেকে ২০০৮ সময়কালে ঘরোয়া প্রথম-শ্রেণীর কাউন্টি ক্রিকেটে সাসেক্স, সারে ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও ডানহাতে নিচেরসারিতে ব্যাট হাতে প্রভূতঃ সফলতা পেয়েছেন ইয়ান সলসবারি।